Johan Rye Holmboe

Johan Henrik Rye Holmboe (født 28. november 1863 i Tromsø, død 29. mai 1933) var en norsk forretningsmann og politiker (FV). Han var stortingsrepresentant fra 1919 til 1927, provianteringsminister 1920–1921 og handelsminister 1923–1924.

Holmboe anla og ledet en rekke forskjellige bedrifter og virksomheter, blant annet en tønnefabrikk og en sildemel- og tranfabrikk. Fra 1892 var han direktør ved Haalogaland Dampskibsselskap, og fra 1896 ved Tromsø Amts Dampskibsselskap. Fra 1908 til 1916 var han britisk visekonsul.

Ved siden av de rikspolitiske vervene var Holmboe også aktiv i lokalpolitikken i Tromsø. Han satt i bystyret fra 1898 til 1931, de fleste årene i formannskapet.

Sammen med resten av Abraham Berges regjering ble Holmboe stilt for riksrett i 1927. Regjeringen var tiltalt for ikke å ha underrettet Stortinget om at den hadde gitt statsstøtte til en bank, men saken endte med at alle de tiltale ble frifunnet.

Holmboe ble i 1921 utnevnt til kommandør av 1. klasse av St. Olavs Orden «for statsborgerlig og embedsfortjeneste». Han mottok også storkors av Den islandske falkeorden og storkors av Italias kroneorden.

Referanser

Kilder

Eksterne lenker 
 

Norske provianteringsministre
Norske handelsministre
Frisinnede Venstre-statsråder
Norske statsråder 1905–1940
Stortingsrepresentanter fra Frisinnede Venstre
Stortingsrepresentanter 1919–1921
Stortingsrepresentanter 1922–1924
Stortingsrepresentanter 1925–1927
St. Olavs Orden
Den islandske falkeorden
Italias kroneorden
Personer fra Tromsø kommune